open-index/open-wikipedia-markdown huggingface dataset:
Arhivolt

**Arhivolt** (lat. *arcus* luk, *volutus* savijen) predstavlja svaki savijeni element u arhitekturi, a obično je to luk između dva stuba. U antičkom graditeljstvu to je luk koji spaja dva stuba čija čeona strana luka je često ukrašena plastičnim ornamentima. U tjemenu arhivolta često se nalazi zaglavni kamen. Arhivoltom se naziva i luk konstruktivno položen nad rasponom između dva stuba. Isto tako, arhivolt predstavlja i više lukova glavnog crkvenog portala sa ukrasnim kipovima u gotskoj i romaničkoj arhitekturi.

## Galerija 

Datoteka:France Strasbourg Cathedral Tympanum.jpg|Arhivolti i zabat na Katedrali Notre-Dame u Strasbourgu, Francuska
Datoteka:Archivolts-speyer-cathedral.jpg|Ulaz u Speyer katedralu, Njemačka
Datoteka:Puerta loreto catedral orihuela.jpg|Ulaz u Katedralu Orihuela u Orihueli, Španija
Datoteka:
Entrance into the central church of the Church of St. John the Precursor from the gallery (Prokudin-Gorsky).jpg|Slika iz 1911. na kojoj je prikazana centralna Crkva svetog Jovana Krstitelja u Jaroslavlju, Rusija
Datoteka:Santa Maria de Sixena.JPG|14 arhivolta uokviruju romanički ulaz u samostan Santa María de Sigena u Aragonu, Španija 

## Reference 
Kategorija:Arhitektonski elementi
Bajandžavin Damdindžav

**Bajandžavin Damdindžav** (), rođen 9. novembra 1935. u provinciji Huvsgul je nekadašnji mongolski skijaš-trkač i biatlonac.

## Karijera 
Damdindžav je bio jedan od trinaest sportista, koji su prvi put nastupili na Zimskim olimpijskim igrama za Mongoliju na ZOI 1964. u austrijskom Innsbrucku.

### Olimpijske igre 
Damdindžav je dva puta nastupio na Olimpijskim igrama: Na ZOI 1964. u biatlonu i skijaškom trčanju, a na ZOI 1968. u biatlonu.

#### Skijaško trčanje 
U takmičenjima u skijaškom trčanju na ZOI 1964, nastupio je u utrci na 30&nbsp;km te zauzeo 60-o mjesto, od ukupno 69 takmičara i zaostatkom od 20:35 iza pobjednika finskog skijaša-trkača Eera Mäntyranta.

#### Biatlon 
U biatlonu na ZOI 1964, nastupio je u pojedinačnoj utrci na 20&nbsp;km zajedno sa Bizjaginom Dašgajom, Tudevinom Lhamsirenom i Cambinom Danzanom, te zauzeo 38-o mjesto, od ukupno 51 takmičara sa 7 promašaja i zaostatkom od 25:52 iza pobjednika sovjetskog biatlonca Vladimira Melanina. Time je postao najbolji mongolski biatlonac na igrama, a bio je bolji od svih švicarskih biatlonaca, kao i od Austrijanca Adolfa Scherwitzla od kog je u trčanju bio brži za 4 minute, kao i od njemačkog biatlonca Helmuta Klöpscha, prvaka Istočne Njemačke u utrkama vojne patrole, preteče biatlona. Na slijedećim igrama 1968. u francuskom Grenoblu ponovio je plasman osvojivši ponovo 38-o mjesto, sa šest promašaja, zaostavši 16:45 iza pobjednika Norvežanina Magnara Solberga.

## Napomene 
## Reference 
## Vanjski linkovi 
* 
* 
* 

Kategorija:Rođeni 1935.
Kategorija:Biografije, Huvsgul
Kategorija:Mongolski biatlonci
Kategorija:Mongolski skijaši-trkači
Kategorija:Biatlonci na Zimskim olimpijskim igrama 1964.
Kategorija:Biatlonci na Zimskim olimpijskim igrama 1968.
Kategorija:Skijaši-trkači na Zimskim olimpijskim igrama 1964.
Kategorija:Mongolski olimpijci u biatlonu
Kategorija:Mongolski olimpijci u skijaškom trčanju
Kategorija:Živi ljudi
Potpredsjednik Sjedinjenih Američkih Država

**Potpredsjednik Sjedinjenih Američkih Država** drugi je najviši službenik u izvršnoj vlasti američke savezne vlade, nakon predsjednika Sjedinjenih Američkih Država, i zauzima prvo mjesto u predsjedničkoj liniji sukcesije.

Moderno potpredsjedništvo je pozicija značajne moći i široko se smatra sastavnim dijelom predsjednikove administracije. Iako se tačna priroda uloge razlikuje u svakoj administraciji, većina modernih potpredsjednika služi kao ključni predsjednički savjetnik, upravljački partner i predstavnik predsjednika. Potpredsjednik SAD-a je ujedno i predsjednik Senata Sjedinjenih Američkih Država.

Potpredsjednik se bira na 4 godine i može biti izabran za još samo jedan mandat.

U slučaju da predsjednik SAD-a prima mito, pravi druge teške zločine i prijestupe, može se pokrenuti postupak protiv njega. Postupak optužbe naziva se *impeachment*. Predsjednika optužuje Predstavnički dom, a sudi mu Senat. Za vrijeme suđenja u ovom slučaju državne poslove upravo vodi potpredsjednik SAD-a.

Trenutni potpredsjednik je J. D. Vance, obnašavši tu dužnost od 20. januara 2025. godine.

## Također pogledajte
*Spisak potpredsjednika Sjedinjenih Američkih Država

## Reference
Kategorija:Politika Sjedinjenih Američkih Država
Brod (arhitektura)

[thumb|250px|Brod u Crkvi Saint-Sulpice, [Pariz]]
**Brod** (arhitektura) je dio unutrašnjeg prostora nastao zbog rasčlanjivanja tereta krova i osvjetljenja u uzdužnim građevinama. Brodovi su međusobno odijeljeni redovima stubova, pri čemu je srednji obično širi, a pobočni stub uži. Brod je u biti središnji dio crkve, koji se proteže od ulaza (u crkvu) do transepta ili do crkvenog kora. Izraz je vjerovatno nastao zbog sličnosti crkvenog broda s trupom broda. Prema broju brodova crkve se prepoznaju kao jednobrodne ili višebrodne (dvobrodne, trobrodne, itd.).

## Reference 
## Vanjski linkovi 
Kategorija:Arhitektonski elementi
Arkada

[thumb|250px|Arkada rimskog [Koloseuma iz 70. n. e., pogled izvana]]
**Arkada** (lat. *arcus* luk) predstavlja dva stuba povezana lukom, odnosno niz takvih stubova povezanih lukovima. U arhitekturi označava svodište, nasvođe; luk između dvaju stubova; niz lukova koji počivaju na stubovima. Upotrebljavaju se u graditeljstvu još iz vremena egipatskih hramova do danas. Katkada su arkadama okruženi trgovi ili nizovi ulica. U bazilikama i srednjovjekovnim crkvama arkade dijele glavni od pobočnih brodova. Slijepe arkade dekorativno raščlanjuju zid, ali ga ne probijaju, što je posebno uočljivo u arhitekturi iz vremena romanike i gotike.

## Reference 
Kategorija:Arhitektonski elementi
Jimmie Johnson

**Jimmie Kenneth Johnson** (rođen 17. septembra 1975) jest američki profesionalni automobilski trkač.

Johnson je nastupao u NASCAR Cup seriji od sezone 2002. do 2020. sa ekipom Hendrick Motorsports. U ovoj seriji osvojio je sedam naslova za: 2006, 2007, 2008, 2009, 2010, 2013 i 2016. godinu, te izjednačio rekorde Richarda Pettyja i Dale Earnhardta.

Od 2021. godine Johnson se seli u IndyCar kako bi se pridružio timu Chip Ganassi Racing.
Zbog njegovih uspjeha na automobilskim trkama, mnogi analitičari i kolege smatraju ga jednim od najvećih NASCAR-ovih vozača svih vremena.

## Reference 
## Vanjski linkovi 
* Zvanični sajt 

Kategorija:Rođeni 1975.
Kategorija:NASCAR vozači
Kategorija:Američki sportisti
Hillaryjev stepenik

mini|desno|Mount Everest i Južni vrh; između je (bio) Hillaryjev stepenik
**Hillaryjev stepenik** ili "Tenzingova leđa", kako je nazivaju Šerpe, bila je gotovo vertikalna stijena prekrivena ledom i snijegom, visoka približno 12 m, veoma blizu vrha, na 8.790 m. Bila je smještena na Jugoistočnom grebenu, na polovini dijela puta između Južnog vrha i vrha Mount Everesta, te je bila posljednji izazov za penjače prije izlaska na vrh. Penjanje je nosilo veliki rizik jer je desno provalija duboka otprilike 3.000 m, a lijevo provalija niz Jugozapadnu stranu, duboka 2.400 m.

Prvi dodir sa stijenom imali su Tom Bourdillon i Charles Evans 26. maja 1953, kao prva naveza britanske ekspedicije. Nakon uspješnog dolaska na Južni vrh visine 8.750 m, što je 100 m od vrha i najveća visina dotad, zaustavila ih je stijena, kasnije nazvana Hillaryjev stepenik. Dok su pokušavali naći rješenje za prolaz, pojavili su se problemi s bocama kisika i bili su se prisiljeni vratiti.

Dva dana kasnije do stijene su došli i Edmund Hillary i Tenzing Norgay, kao treća naveza ekspedicije. Zajedničkim snagama i međusobnim pomaganjem uspešno su prešli stepenik. U 11:30 29. maja njih dvojica, kao prvi ljudi na svijetu, stala su istovremeno na vrh Mount Everesta (8.848 m).

Kasnije su Šerpe na stijenu postavili užad i naplaćivali korištenje. Većina je to rado plaćala, u želji da se što prije popnu na vrh. Snažan zemljotres u aprilu 2015. oštetio je Hillaryjev stepenik. To je pokazao i nepalski vodič Lhakpa Rangd, koji se na Mount Everest penjao više puta poslije 2005, a kasnije se posvetio fotografiji. Napravio je izložbu s fotografijama iz perioda prije i poslije zemljotresa na kojima se vide napuknuća i nedostajući dijelovi te je rekao da je stijena zaista uništena u zemljotresu.

## Reference 
Kategorija:Mount Everest
Državni sekretar Sjedinjenih Američkih Država

**Državni sekretar Sjedinjenih Američkih Država** jest osoba koja predsjedava i vodi State Department. Uz predsjednika i potpredsjednika, državni sekretar je treća najviša politička funkcija koju osoba može obavljati u američkom političkom sistemu. Pored predsjedavanja i vođenja Državnog sekretarijata, državni sekretar odgovoran je za vanjske poslove i diplomatiju, kao i za razvoj i održavanje prijateljskih međudržavnih odnosa.

Državni sekretar je osoba s najviše ovlasti u američkoj vladi i jedan od ključnih članova predsjedničkog vijeća. Njegova dužnost odgovara dužnosti ministra vanjskih poslova u evropskim zemljama. Državnog sekretara imenuje predsjednik Sjedinjenih Američkih Država, što američki Senat može ili ne mora potvrditi. On ima najvišu ulogu u državnom sekretarijatu, zajedno s državnim sekretarom za finansije, ministrom odbrane i državnim advokatom SDA-a. Budući da je državni sekretar jedno od najviših političkih mjesta u zemlji, plata državnog sekretara iznosi oko 205.000 američkih dolara godišnje.

U ranoj američkoj historiji mjesto državnog sekretara smatrao se pretečom samog predsjedničkog ili potpredsjedničkog mandata, zbog čega su mnogi državni sekretari kasnije postali predsjednici SAD-a. Među njima su Thomas Jefferson, također prvi državni sekretar SAD-a, James Madison, James Monroe, John Quincy Adams, Martin Van Buren i James Buchanan.

Državni sekretar obavlja sve dužnosti propisane pravilnikom i poslovnikom State Departmenta. Između ostalog, čuvar je velikog pečata Sjedinjenih Država, jedan od glasnogovornika, savjetnika i diplomata Bijele kuće, i glavni nadzornik i nositelj njezinih protokolarnih dužnosti. Kao glasnogovornik Bijele kuće i američke diplomatije, dužan je obavještavati javnost o svom radu i komentirati političke i diplomatske poteze širom svijeta koji se tiču Sjedinjenih Američkih Država. Pored diplomatske i vanjske politike, državni sekretar ima savjetodavnu dužnost za predsjednika SAD-a, koja je propisana Američkim ustavom.

Trenutni državni sekretar je Marco Rubio, obnašavši tu dužnost od 21. januara 2025.

## Reference
## Vanjski linkovi
*

Kategorija:Politika Sjedinjenih Američkih Država
Dragan Jaćimović

**Dragan Jaćimović** je vojno lice, alpinista i planinarski vodič iz Srbije. Na Mount Everest (8.848 m.) se ispenjao 20. maja 2000. god. i postao prvi čovjek iz Srbije kome je to uspjelo.
## Alpinista 
Rođen je 1969 u Požegi. Kao vojno lice živio je u Sloveniji i tada se, nakon završenog kursa kod najboljih slovenskih penjača, počeo baviti alpinizma. Na Himalaje je prvi put otišao 1996. godine i od tada se opredijelio za alpinizam.

Na himalajski vrh Cho Oyu (8.201m) popeo se 1998. god., a tokom zimske sezone 1999 popeo je Ama Dablam (6.854m). Tokom uspješne vodičke karijere 7 puta je popeo najviši vrh Južne Amerike – Aconcagua

Uspon na Everest je počeo sa Goranom Ferlanom koji je odustao na Južnom vrhu (8.711 metara nadmorske visine). Nastavio je sam da se penje bez boca sa kiseonikom. Kasnije je objasnio da je to bila njegova najveća greška u životu i da je jedino ispravno bilo odustati, a onda slijedeće godine opet pokušati.

Njegov uspon na Mont Everest je i osporavan. Planinarski savez Srbije priznaje desetorici penjača uspon na Mount Everest i navodi da je to prvi učinio Dragan Jaćimović 26.05.2000. god.

## Vodič 
Sa nekoliko prijatelja osnovao je planinarski klub “Extreme Summit Team”, prvi te vrste u Srbiji u ekstremnim sportovima. Klub je od 2009. član Planinarskog saveza Srbije i UIAA.

Kao organizatator i planinarski vodič postigao je značajne rezultate:
* Uspon na Elbrus (5.642m). 2004. godine ostvarilo je 34 planinara ekspedicije,
* U proljeće 2006, na ekspediciji Lobuche East, na vrh je izveo 11 ljudi od ukupno 15,
* Iste godine je vodio ekspediciju "Cho Oyu 2006", koja je procentualno bila najuspšnija te godine na Himalajima, od 8 penjača na vrh je izašlo 7,
* Februara 2008. godine svih 22 članova ekspedicije izveo je na  Aconcagua (6.962 m.)
* Na ekspediciji Manaslu 2008. god, na vrh je izveo 10 alpinista
* Preko 1.000 planinara je ispenjalo vrhove preko 5.000 m,
* Preko 400 planiralo je ispenjalo preko 6.000 m,
* Na vrhove preko 8.000 m. ispenjala su se 24 alpinista,
* U njegovim ekspedicijama, Dragana Rajblović prva žena iz Srbije, Petar Pećanac prvi planinar iz Bosne i Hercegovine i prvi alpinista iz Makedonije koji se vratio živ kući poslije uspona, su popeli Mount Everest (8.848m). To je bilo 2007. god. kada je na vrh izašlo 7 od 9 penjača

Koautor je knjige *Everest za svakog i za odabrane*

Učestvovao je u više humanitarnih akcija za pomoć djeci bez roditeljskog staranja, a posebno je ponosan na pomoć Šerpa zajednici i opremanje osnovne škole u selu Namche Bazar (Khumbu, Nepal).
## Reference 
Kategorija:Rođeni 1969.
Kategorija:Srbijanski alpinisti
Kategorija:Osvajači Mount Everesta
Kvantna Turingova mašina

**Kvantna Turingova mašina** (**QTM**) ili **univerzalni kvantni računar** jeste apstraktna mašina koja se koristi za modeliranje efekata kvantnog računara. Pruža jednostavan model koji zahvata svu snagu kvantnog računanja - to jest, bilo koji kvantni algoritam može se formalno izraziti kao određena kvantna Turingova mašina. Međutim, računski ekvivalentni kvantni krug je češći model.  

Kvantne Turingove mašine mogu se povezati s klasičnim i vjerovatnim Turingovim mašinama u okviru koji se temelji na prijelaznim matricama. Odnosno, može se odrediti matrica čiji proizvod s matricom koja predstavlja klasičnu ili vjerovatnosnu mašinu daje kvantnu matricu vjerovatnoće koja predstavlja kvantnu mašinu. To je pokazao Lance Fortnow.
Basar Čarovac

**Basar Čarovac** (rođen 7. juna 1953) alpinista je iz Srbije koji je prvi ispenjao Sedam vrhova. Sedam najviših svjetskih kontinentalnih vrhova osvojilo je, prije njega, samo 136 planinara iz cijelog svijeta. Na listi Planinarskog saveza Srbije nalazi se i među deset penjača koji su osvojili Mount Everest.

Čarovac se kao mlad bavio biciklizmom i maratonskim plivanjem, a tek kasnije i alpinizmom. Popeo se na zahtjevne vrhove: Damavand, Ararat, Loboče, Ajland Pik, Cho Oyu (8201 metar). Vlasnik je motela u Novom Pazaru.

## Sedam vrhova 
* Kilimanjaro (5895 m.), Afrika
* Aconcagua (5,962 m.), Južna Amerika, 
* Mount Everest (8.850), Azija, kao učesnik desetoročlane ekspedicije iz Srbije na Mount Everest 2007. god.. Njegov partner u tom poduhvatu bio je Dragan Petrić iz Prijepolja. Najstariji ali i najdisciplinovaniji par stigao je prvi na cilj. Od devet članova ekspedicije sedam je osvojilo vrh. Kiseonik su počeli da koriste tek kad su stigli na 7.800 metara i to u ograničenim količinama. Nisu bili u nekom posebnom riziku, sem što je boravak na toj visini rizik po sebi.
* Elbrus (5642 m.), Evropa 
* Vinson (4.897 m.), Antarktik, kao član  šestočlane međunarodne alpinističke ekspedicije u kojoj su još bili dvojica Korejaca, jedan alpinista iz Ekvadora i Južnoafričke Republike i jedna Kineskinja. Na Vinsonu je tada zabilježeno -560C. 
* Denali (6.194 m.), Sjeverna Amerika. Čarovac jao kao vođa ekspedicije osvojio vrh najhladnije planine na svijetu zajedno sa  Petrom Pećancem i Mirsado Jandrićem (ovo mu je bio četvrti osvojeni kontinentalni vrh), dok su Sead Muminović, Senad Sadović i Fahir Demčović iz Novog Pazara odustali od uspona.
* Karstenove piramide (4.884 metra), Nova Gvineja, (Australija i Okeanija) Prvi Čarovčev pokušaj da se popne na Karstenove piramide, avgusta iste godine, je završio neuspjehom zbog vremenskih neprilika. Najteže mu je palo sedmodnevno pješačenje kroz džunglu, što se može izbjeći letom sa helikopterom, ali troškovi takvog leta iznose dodatnih 11.000 dolara.

## Priznanja 
* Basar Čarovac je 2009. godine dobio Majsku nagradu Sportskog saveza Srbije za najveće dostignuće u sportu.
* Planinarski savez Srbije odlikovao ga je specijalnom plaketom za osvajanje sedam najvećih kontinentalnih vrhova.

## Reference 
Kategorija:Rođeni 1953.
Kategorija:Biografije, Novi Pazar
Kategorija:Srbijanski alpinisti
Kategorija:Osvajači Mount Everesta
Kategorija:Osvajači Sedam vrhova
Sutvara

**Sutvara** (ćir. *Сутвара*) je naseljeno mjesto u sastavu općine Kotor, Crna Gora.

## Historija 
Do teritorijalne reorganizacije u Crnoj Gori nalazila se u sastavu stare općine Kotor.

## Stanovništvo 
Na popisu stanovništva 2011. godine Sutvara je imala 327 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi 
Kategorija:Naselja u Boki
Balkon

**Balkon**  () je izbočeni, otvoreni dio u višim dijelovima građevine povezan s unutrašnjoću i ograđen. Kao takav prvi put se pojavljuje u Perziji i Starom Egiptu, gdje je imao ceremorijalnu i hijerarhijsku ulogu, odakle su vladari sa balkona govorili podanicima koji su se nalazili ispod njega. Vremenom su postali uobičajni u Antičkoj Grčkoj i Starom Rimu, a korišteni su iz istih razloga. Balkoni su tokom renesanse postali umjetnička djela koja su predstavljala statusni simbol. Njihova glavna svrha bila je estetska. U doba baroka, balkon je preuzeo centralnu ulogu u definisanju kompozicije fasade. Vremenom postaju sve složeniji i sve je češća upotreba gvozdenih balustrada. Gledajući slike Francisca Goye s početka 19. stoljeća može se uočiti da su na balkonima nerijetko, izložene i prostitutke od strane pojedinaca, koji poput sjenki stoje u pozadini. S druge strane francuski slikar Édouard Manet, na svom poznatom djelu "Balkon" iz 1869. godine, prikazao je aristokratske likove koji uživaju u pogledu. Pojava armiranog betona dovela je do toga da se balkoni proširuju i postaju složeniji i veći. Nerijetko se koristi kao prolaz koji povezuje stanove ili mjesto u zgradi koje su stanari zajedno koristili. Koncept se ubrzo mijenja pa stanovi dobivaju individualne balkone.

## Reference 
Kategorija:Arhitektonski elementi
Spisak potpredsjednika Sjedinjenih Američkih Država

**Spisak potpredsjednika Sjedinjenih Američkih Država** sastoji se od 50 zamjenika šefova države u historiji SAD-a. Spisak uključuje samo one osobe koje su položile zakletvu potpredsjednika Sjedinjenih Američkih Država u skladu s odredbama američkog ustava koji je usvojen 1789. Spisak ne uključuje osobe koje su vršile dužnost potpredsjednika SAD-a prema 25. amandmanu američkog ustava.

Brojevi označavaju neprekinuto vrijeme jedne osobe na dužnosti. Naprimjer, John Adams bio je na dužnosti potpredsjednika tokom dva mandata i ovdje je označen kao prvi potpredsjednik, a ne kao prvi i drugi. Gerald Ford preuzeo je potpredsjedničku poziciju Spiro Agnewa nakon njegove ostavke, a to bi u stvari bio Agnewov drugi mandat. Budući da Ford nije bio izabran glasanjem, nije uzet u obzir tokom tog mandata i zbog toga je označen kao 40. potpredsjednik.

Boje označavaju pripadnost političkoj partiji svakog predsjednika.

## Spisak
1 Umro za vrijeme trajanja mandata potpredsjednika.
2 Dao ostavku na mjesto potpredsjednika.
3 Demokrat na listi vigovaca.
4 Umro za vrijeme mandata predsjednika.
5 Ubijen.
6 Demokrat koji je bio na listi Unionista zajedno sa Abrahamom Lincolnom, republikancem.

## Također pogledajte
*Spisak predsjednika Sjedinjenih Američkih Država

## Reference
## Vanjski linkovi
*
Karimski (vulkan)

mini|285px|Pogled sa strane na Karimski
[285px|mini|[Vještački satelit|Satelitski snimak područja oko Karimskog. Pepeo od ranijih erupcija prekrio je snježni krajolik, ostavljajući tamnosive "krpice". Mrlje od pepela smještene su na južnoj strani ispod vrha, dok se jedna velika širi prema jugozapadu, a druga prema istoku.]]
**Karimski**, poznat i kao **Karimska(ja) sopka** (), aktivni je stratovulkan na ruskom poluostrvu Kamčatki, na dalekom istoku zemlje. Dio je Istočnog hrpta. Najaktivniji je od svih vulkana na Kamčatki.

Nazvan je po Karimima, etničkoj grupi u Rusiji.

## Opis 
Karimski je simetrični stratovulkan koji se izdiže u okviru pet kilometara široke kaldere koja je formirana u ranom holocenu. Većinu vulkanske kupe prekrivaju tokovi lave mlađi od 200 godina. Historijske erupcije bile su vulkanološke ili vulkanološko-strombolske s umjerenom eksplozivnom aktivnošću i povremenim tokovima lave iz kratera na vrhu. Trenutno traje ciklus neprekidnih erupcija i ovo je najaktivniji i najpouzdaniji vulkan na Kamčatki, koji kontinuirano erumpira od 1996.

## Također pogledajte 
* Spisak vulkana u Rusiji

## Reference 
## Vanjski linkovi 
* Karimski na Globalnom vulkanističkom programu
* Detaljne informacije o Karimskom  u katalogu aktivnih vulkana na Kamčatki 

Kategorija:Planine u Rusiji
Kategorija:Stratovulkani
Kategorija:Vulkani u Rusiji
Kategorija:VEI-6 vulkani
Američka ekspedicija na Mount Everest 1963.

]]
**Američka ekspedicija na Mount Everest 1963. god.** imala je za rezultat prvi uspon jednog Amerikanca na najviši svjetski vrh. To je uspjelo Jimu Whittakeru, u zajedničkom usponu sa Šerpom Nawang Gombuom, koji će kasnije postati prvi čovjek na svijetu sa dva uspona na Mount Everest.

Ekspediciju je vodio Norman Gunther Dyhrenfurth, njemačko-švicarsko-američki planinar. Bio je član švicarske Everest ekspedicije 1952. god. Ostali članovi bili su: Jake Breitenbach, Jim Whittaker, Willi Unsoeld, Lute Jerstad, Tom Hornbein, Dave Dingman i Barry Bishop. Al Auten bio je radio operator, a Gil Roberts bio je timski ljekar. Šerpa Nawang Gombu bio je takođe dio tima. Nekoliko sedmica pješačili su od Katmandua do Baznog logora. Neposredno po dolasku od udara leda poginuo je Jake Breitenbach. Na zajedničkom sastanku su odlučili nastaviti ekspediciju.
## Usponi 
Prvog maja Whittaker i Gombu ostvarili su uspon rutom preko Južnog prevoja koju je koristila Britanska ekspedicija 1953. god.
 
Dvadesetdrugog maja glavnina ekspedicije pošla je na ponovni uspon, opet preko Južnog sedla. Hornbein i Unsoeld su se u Kampu II odvojili u namjeri da se popnu na vrh rutom preko Zapadnog grebena i da se nakon toga spuste na Južni prevoj. Na Zapadnom grebenu naišli su na nepremostivu prepreku, stijenu pod nazivom Zapadno rame. Sišli su sa grebena i napravili prvo prepriječavanje na Mount Everestu, dok nisu došli do jednog vertikalnog kuloara (jaruga), zapadno od vrha. Dug je oko 350 – 400 m, na visini 8000 do 8500, nagiba 470, kasnije i 600 Kuloarom su izašli na vrh i počeli se spuštati prema Južnom prevoju. Koluar je kasnije nazvan Hornbeinov kuloar

Time su postali prvi koji su prešli sa jedne na drugu stranu Mount Everesta. Istog dana, Bishop i Jerstad ispenjali su vrh preko Južnog sedla. Dva para penjača sreli su se visoko na planini  i nastavili zajednički spuštati. Došli su do jednog od logora, bez kisika, i tu su Unsoeld i Bishop premrzli. Kasnije su im prsti na nogama amputirani.

Osmog jula 1963 predsjednik John F. Kennedy predao je odlikovanje vođi Dyhrenfurthu na ceremoniji u Bijeloj kući. Bili su prisutni i ostali članovi ekspedicije.

Od prvog uspona Hornbein kuloarom, samo je devet penjača iz pet ekspedicija ponovilo uspon, posljednji put 1991.

## Reference 
‎

Kategorija:Ekspedicije na Mount Everest
Kategorija:1963. u Sjedinjenim Američkim Državama
Predsjednik Francuske

**Predsjednik Francuske**, zvanično **predsjednik Francuske Republike** (), je šef države, vrhovni organ izvršne vlasti, s velikim ovlaštenjima koja su kroz historiju varirala ovisno o ustavu koji je bio na snazi.

Predsjednik Francuske je ujedno i *ex officio* koprinc Andore, nositelj najviših titula ''Légion d'honneur* i *Ordre national du Mérite'' te honorarni protokanon bazilike svetog Ivana Lateranskog u Rimu. Bira se na pet godina i može biti izabran za još samo jedan mandat.

Institut predsjednika u Francusku je prvi put uveden 1848. godine, kada je Louis Bonaparte tokom četiri godine obnašao tu dužnost. Institucija je ponovo ukinuta 1852. godine kada se Bonaparte nakon državnog udara proglasio carem, a ponovo je vraćena 1871. godine i potvrđena u ustavu iz 1875. godine. Od Treće republike, institut predsjednika je konstanta (uz prekide tokom njemačke okupacije i Privremene vlade), mada su njegove ovlasti i moći varirale. Današnje ovlasti, koje su izrazito naglašene u odnosu na druge grane vlasti, regulirane su ustavom iz 1958. godine, a koji je donesen na inicijativu Charlesa de Gaullea.

Trenutni predsjednik je Emmanuel Macron, obnašavši dužnost predsjednika od 14. maja 2017. godine.

## Krivična odgovornost i opoziv
Članovi 67. i 68. organiziuju režim krivične odgovornosti predsjednika. Reformirani su ustavnim aktom iz 2007. godine kako bi se razjasnila situacija koja je prethodno rezultirala pravnim kontroverzama.

Predsjednik Republike uživa imunitet tokom svog mandata: od njih se ne može tražiti svjedočenje pred bilo kojom jurisdikcijom, ne može se protiv njih goniti itd. Međutim, zastara je suspendovana za vrijeme njihovog mandata, a istrage i gonjenja mogu se ponovo pokrenuti najkasnije mjesec dana nakon napuštanja funkcije.

Predsjednik se ne smatra osobno odgovornim za svoje postupke u službenom svojstvu, osim ako su za njihove postupke optuženi pred Međunarodnim krivičnim sudom (Francuska je član MKS-a, a predsjednik je francuski državljanin kao i drugi koji slijedi pravila Suda) ili gdje im je premješten opoziv. Opoziv može izreći Republički viši sud, specijalni sud sazvan iz oba doma parlamenta na prijedlog bilo kojeg doma, ako predsjednik nije ispunio svoje dužnosti na način koji očito sprečava nastavak njihovog mandata.

## Također pogledajte
*Spisak predsjednika Francuske

## Reference
## Vanjski linkovi
*

Kategorija:Politika Francuske
Francuska
Branko Šeparović

**Branko Šeparović** je hrvatski alpinista, član je PDS Velebit, pripadnik Gorske službe spašavanja, instruktor skijanja, diplomirani inžinjer mašinstva

Nakon završetka studija zaposlio se prvo u Končaru, a zatim u Tvornici parnih kotlova, u kojoj je ostao oko 20 godina. Prije nego što je osnovao svoju firmu Almont d. o. o., koja se bavi nerazornim ispitivanjima, 1988. i 1989. radio je u Libiji, u maloj rafineriji koja je bila smještena duboko u pustinji i do koje se moglo doći samo avionom.

Bio je učesnik brojnih planinarskih ekspedicija:
* Prva hrvatska alpinistička ekspedicija na Grenland 1971. 
* Denali 1978.
* Mt. Kenya 1979, kada je popet raritetni smjer, Dijamantni kuloar.
* Alpamayo (1981), 
* Kang Guru (1982), 
* St. Elias (1983), 
* Patagonija (1983), 
* Ruwenzori (1985),
* Tian Shan (1987). Tada je ispenjao prvenstveni, nazvan *Dalmatinski smjer* prema vrhu Iskatelj (4.400 m.) u navezi sa Edom Reteljom,   
* Ngozumba Kang (1987),

U dva navrata bio je pod Mount Everestom u pokušajima uspona iz Tibeta (1989. i 1997) te na Annapurnu I (1990). Za sebe kaže da je penjač koji se ne koristi dodatnim kisikom i da zbog toga nije uspio otići više od 8.200 metara.

Godine 1995. uspeo se bez dodatnog kisika na Cho Oyu te se s njega spustio na skijama, kao treći čovjek na svijetu kojemu je to uspjelo. Slijedio je uspon  1998. godine na Shisha Pangmu, zatim i prvi hrvatski uspon i spust na skijama s najvišega vrha Kanade, Mt. Logan (2001) odnosno skijaški spust s Muztagh Ata (2009.)
 
U slobodno vrijeme voli svirati bas-gitaru i usku harmoniku, a muzikom se bavio 80-ih godina, svirajući  u dva benda.
## Reference 
Kategorija:Hrvatski alpinisti
Anatomija desetonožaca

[thumb|250px|Dekapodni račić [kril, pomoću repnog „peraja“ (telzona) može brzo pobjeći od neprijatelja]]
**Desetonožni rakovi** (lat. ***Decapoda***), kao što su riječni rak, jastog, škampi, sastoje se od po 20 dijelova grupiranih u dvije glavne cjeline: cefalotoraks i pleon (trbuh).

Svaki segment može imati jedan par dodataka, iako u raznim skupinama oni mogu biti smanjeni ili nedostaju. To su, od glave do repa:

## Cefalotoraks
### Glava
#antenule
#antene
#mandibule
#prve maksile
#druge maksile

Glava također nosi (obično na dršci) složeno oko. Distalni dio donje ili gornje vilice koji ima čulnu funkciju poznat je kao **palpa**.

### Toraks /perjeon
**Makilipede** jesu:
#prve maksilipede
#druge maksilipede
#treće maksilipede,  
te
#prve perejopode
#druge perejopode
#treće perejopode
#četvrte perejopode
#pete perejopode

***Maksilipede** su  tjelesni dodaci modificirani da funkcioniraju kao dijelovi usta. Naročito u manje naprednih deseteronožaca, mogu biti vrlo slični perejopodama. 
***Perejopode** prvenstveno služe za kretanje, kao noge, a  također se i za sakupljanje hrane. One su ujedno i deset nogu, po kojima su deseteronožci imenovani. One perejopode koje su naoružane kandžom (**hela**) mogu se označiti i ka **helipede**. Pokretni prsti kandže poznati su kao **daktili**. Na perejopodama nalaze se spolni organi, koji su treći perejopode u ženki i peti u mužjaka. Svaki dodatak od druge maksile do pete perejopode također nosi i škrge. U Anomura (pustinjak i srodnim životinjama) peti par perejopoda često je skriven u granatoj komori, gdje se koriste za čišćenje škrga. Cefalotoraks je prekriven karapaksom, oklopom  koji štiti unutrašnje organe i škrge; dio karapaksa koji strši pred oči naziva se **rostrum**.

## Trbuh / pleon 
thumb|Preklopljeni trbuh kuhanog raka, odvojen od  tijela, sa njegovim plejopodama koje se skrivaju ispod.
#prve pleopode
#druge pleopode
#treće pleopode
# četvrte pleopode
# pete pleopode
# uropode

**Pleopode** su prvenstveno noge za plivanje, a koriste se i za razmnožavanje, noseći jaja (osim kod kozica), hvatanje hrane (zatim doturanje do usta), a ponekad mogu i sami djelovati kao škrge. U nekim taksonima, prvi jedan ili dva para pleopoda, kod mužjaka specijalizirani su za oplodnju i nazivaju se 'gonopode''.

## Telzon 
Na kraju pleona nalazi se **repna lepeza**, koji se sastoji od para nogu zvanih uropode i telzona, na kojem je anus. Zajedno se koriste za upravljanje tokom plivanja i u karidoidnom bježanju.

Kod rakova i nekih drugih karciniziranih deseteronožaca, trbuh je presavijen ispod cefalotoraksa.

## Također pogledajte
* Rakovi
*Člankonošci

## Reference
## Vanjski linkovi
Kategorija:Anatomija rakova
Kategorija:Decapoda
Kategorija:Beskičmenjaci
Kategorija:Fauna Bosne i Hercegovine
Martinići

:

* Donji Martinići, naselje u općini Danilovgrad
* Gornji Martinići, naselje u općini Danilovgrad
Europa Clipper

**Europa Clipper** (ranije poznata kao **Europa Multiple Flyby Mission**) je svemirska sonda koju razvija NASA. Lansiran je 14. oktobra 2024., a očekuje se da će stići u Jupiterov sistem 2030. godine. Svemirska letjelica se razvija za proučavanje Galilejevog mjeseca Evropu kroz seriju preleta dok je u orbiti oko Jupitera. To je najveća svemirska letjelica koju je NASA ikada razvila za planetarnu misiju.

1997. godine tim za NASA-in program Discovery  predložio je misiju Europa Orbiter, ali nije izabrana. NASA-in JPL objavio je mjesec dana nakon odabira prijedloga Discoverya da će biti provedena NASA-ina orbitalna misija Europa. JPL je potom pozvao tim Discovery-ja, da bude Odbor za preispitivanje misije (MRC). 

mini|Letjelica će izvršiti bliske prelete Jupiterovog mjeseca, Evrope.|lijevo

Ova misija je planirani let Odjela za planetarnu nauku, označen kao Velika strateška naučna misija, i finansiran u okviru programa istraživanja Sunčevog sistema Ureda za Planetarne misije kao njegov drugi let. Također je podržan od strane novog programa istraživanja Ocean Worlds. *Europa Clipper* će izvršiti naknadne studije koje je napravila svemirska letjelica *Galileo* tokom svojih osam godina (1995–2003) u orbiti Jupitera, što je ukazalo na postojanje podzemnog okeana ispod ledene kore Evrope. Planovi za slanje svemirske letjelice u Evropu prvobitno su zamišljeni projektima kao što su *Europa Orbiter* i *Jupiter Icy Moons Orbiter*, u kojima bi svemirska letjelica bila ubrizgana u orbitu oko Evrope. Međutim, zbog štetnih efekata zračenja Jupiterove magnetosfere u orbiti Evrope, odlučeno je da bi bilo sigurnije ubrizgati svemirski brod u eliptičnu orbitu oko Jupitera i umjesto toga napraviti 44 bliska preleta Mjeseca. Misija je započela kao zajednička istraga između Laboratorije za mlazni pogon (JPL) i Laboratorije za primijenjenu fiziku (APL), a bit će izgrađena sa naučnim teretom od devet instrumenata koje će doprinijeti JPL, APL, Southwest Research Institute, Univerzitet Teksas u Austinu., Arizona State University i University of Colorado Boulder . Predstojeća misija nadopunjuje ESA -ino lansiranje Jupiter Icy Moons Explorer 2023. godine, koje će dvaput proletjeti pored Evrope i više puta oko Kalista prije nego što krene u orbitu oko Ganimeda.

## Reference 
## Vanjski linkovi 
* https://europa.nasa.gov/
* https://science.nasa.gov/jupiter/moons/europa

Kategorija:Europa (satelit)
General Atomics

**General Atomics** je američka energetska i odbrambena korporacija sa sjedištem u San Diegu u Kaliforniji, specijalizirana za istraživanje i razvoj tehnologija. To uključuje fizička istraživanja u prilog nuklearne fisije i nuklearne fuzijske energije. Kompanija također pruža usluge istraživanja i proizvodnje za nadzorne avione na daljinsko upravljanje, uključujući dronove Predator; zračne senzore; i napredne električne, elektroničke, bežične i laserske tehnologije.

General Atomics (GA) osnovao je 18. jula 1955. godine u San Diegu u Kaliforniji Frederic de Hoffmann uz pomoć istaknutih fizičara Edwarda Tellera i Freemana Dysona. Prvobitno je kompanija bila dio General Atomic odjela General Dynamics-a "za iskorištavanje snage nuklearnih tehnologija u korist čovječanstva".

U septembru 2020. godine između američkog ratnog zrakoplovstva i General Atomics-a najavljen je ugovor o bespilotnim letjelicama MQ-9 Reaper u iznosu od 7,4 milijarde dolara. Ugovor predviđa isporuku do 36 aviona godišnje.
mini|Bespilotnu letjelicu Predator izrađuje podružnica General Atomics Aeronautical Systems, General Atomics-a

## Reference 
Kategorija:Kompanije u Sjedinjenim Američkim Državama
Premijer Rusije

**Premijer Rusije** je druga po snazi ​​funkcija u Rusiji. U skladu sa članom 24. Saveznog ustavnog zakona "O vladi Ruske Federacije", premijer upravlja Vladom Rusije, organizuje njen rad i utvrđuje osnovne pravce djelovanja Vlade. Premijera imenuje i razrješava predsjednik Rusije, a on preuzima vlast u slučaju predsjednikove smrti ili ostavke. Predsjednik Rusije ima priliku predsjedavati radom vlade i izdavati naredbe i premijeru i ostalim članovima vlade.

Za vrijeme Ruskog carstva ovu ulogu obavljao je predsjedavajući Vijeća ministara. Ta je dužnost stvorena 1905. godine donošenjem osnovnih državnih zakona, dok je prije toga konačnu upravnu vlast vršio ruski car, a ministri su bili izvršioci njegove volje. Predsjedavajućeg Vijeća ministara imenovao je i razriješio ruski car.

U doba Sovjetskog Saveza šef vlade bio je predsjedavajući Vijeća narodnih komesara (do 1946.) i predsjedavajući Vijeća ministara (nakon 1946.). Ličnosti koje su zauzimale ove položaje ponekad su se nazvale premijerima.

Trenutni premijer je Mihail Mišustin, obnašavši dužnost premijera od 16. januara 2020. godine.

## Spisak premijera (1992–danas)
## Reference

Kategorija:Politika Rusije
Rusija
Predsjednik Rusije

**Predsjednik Ruske Federacije**, je šef države i vrhovni komandant ruskih oružanih snaga. Bira se na 6 godina i može biti izabran za još jedan ili više mandata. Najviši je državni funkcioner i neprikosnoveno lice.

Godine 1991. ured predsjedika je nakratko bio poznat kao predsjednik Ruske Sovjetske Federativne Socijalističke Republike do 25. decembra 1991. Prema ruskom ustavu iz 1978. godine, predsjednik Rusije bio je šef izvršne vlasti i bio na čelu Vijeća ministara Rusije. Prema trenutnom Ustavu Rusije iz 1993. godine, predsjednik Rusije nije dio ruske vlade koja vrši izvršnu vlast.

U svim slučajevima kada predsjednik ne može ispuniti svoje dužnosti, onda premijer, kao drugi najviši državni funkcioner, postaje vršilac dužnosti predsjednika Rusije.

Ovlasti predsjednika Rusije uključuje izvršenje saveznog zakona, uz odgovornost imenovanja saveznih ministara, diplomatskih, regulatornih i pravosudnih službenika, i zaključivanje ugovora sa stranim ovlaštenjima uz savjet i saglasnost Državne dume i Vijeća Federacije. Predsjednik je dalje ovlašćen da daje savezno pomilovanje i odsustva, te da saziva i prekida saveznu skupštinu pod vanrednim okolnostima. Predsjednik takođe usmjerava vanjsku i unutrašnju politiku Ruske Federacije.

Trenutni predsjednik je Vladimir Putin, obnašavši dužnost predsjednika od 7. maja 2012. godine.

## Spisak predsjednika
## Reference
## Vanjski linkovi
*


Kategorija:Politika Rusije
Rusija
Varam (pjesma)

"**Varam"** je pjesma pjevača Franco Balkana i šesti je studijski singl sa albuma Superstar. Muziku su komponovali Almir Ajanović i Franco Balkan, a tekst je pisao Franco Balkan. Aranžman pjesme je radio Almir Ajanović. Pjesma je snimljena 2020. u studiju Tempo Digital, dok je miks i mastering radio Almir Ajanović. Pjesma je objavljena 2. novembra 2020. godine, a izdavač je Tempo Digital. Pjesma je rađena u klasičnom pop žanru, te se u mnogome razlikuje od drugih objavljenih pjesama.

## Videospot 
Spot za pjesmu "Varam" je objavljen 8. novembra 2020. godine i radio ga je Tempo Digital Video. Spot je sniman u Srbiji a režirao ga je Miloš Jovanović (Rebi) iz produkcijske kuće 3Points iz Beograda. Spot predstavlja II dio video trilogije koju čine još 2 video spota za pjesme Rekla mi je i Voljeću dok zaspim. U spotu se uz Franca pojavljuju glumice i modeli, Bojana Erceg i Andrijana Vuković. Kao što to i sama pjesma sugerira, tematika je vezana za ljubavni trougao između muškarca i 2 žene.

## Produkcija 
* Almir Ajanović, Franco Balkan – muzika
* Franco Balkan – tekst
* Almir Ajanović – aranžman
* Dalal Midhat, Almir Ajanović – prateći vokali
* Almir Ajanović – programiranje
* Almir Ajanović – miksing i mastering
* Studio Tempo – studio i produkcija

## Reference 
## Vanjski linkovi 
* Službeni sajt Tempo Digital 

Kategorija:Pjesme Franco Balkana
Kategorija:Singlovi iz 2020.
Splitska ekspedicija na Manaslu 1983.

**Splitsku ekspediciju na Manaslu 1983. god.** organizovalo je Planinarsko društvo Mosor iz Splita. Ekspediciju je vodio Splićanin Vinko Maroević, Stipe Božić je bio vođa na terenu. Ostali članovi bili su: Viki Grošelj i Jernej Zaplotnik iz Slovenije, Grgo Bućan, Srećka Gregov, Edo Retelj, Ana Mažar, Gorazd Barać, Ivo Kaliterna, Ranko Božinović, Haso Feratović, Boris Siriščević i Igor Žuljan iz PD Mosor te splitski radioamateri Tomo Dugeč i Gordan Franići. Cilj je bio 8.156 m. visoki vrh Manaslu. Nažalost ekspedicija je tragično završila.

U odronu glomaznog ledenjaka poginuli su tada 32-godišnji Bućan i godinu dana mlađi Jernej (Nejc) Zaplotnik, proslavljeni slovenski član penjačkog tima Jugoslavije koji je zajedno sa Stipom Božićem 1979. godine osvojio Mount Everest. Iza Nejca Zaplotnika ostala je supruga i troje djece, a iza Ante porodica koja se godinama nada da će pronaći spokoj i napokon moći ga sahraniti u porodičnoj.

Nesreća se dogodila 24. aprila 1983. kad se ledena gromada odvalila, klizala nekoliko stotina metara te zatrpala Bućana i Zaplotnika na oko 4.500 metra nadmorske visine, a sve pred očima Splićana Srećka Gregova. On je ostao živ, jer je zastao oko  50 m, da skine višak odjeće sa sebe. Odron ga je “okrznuo” dok Bućan i Zaplotnik nisu imali sreće i nestali su pod ledenom lavinom. Nejcovo tijelo su članovi ekspedicije ubrzo uspjeli pronaći i sahranjen je na samoj planini. Zbog krutih nepalskih zakona nije bilo mogućnosti da se njegovo tijelo preveze porodici u Sloveniju. Bućanovo tijelo je i danas zarobljeno pod himalajskim ledom. Srećko je u odronu slomio nekoliko rebara i ozlijedio kičmu.

Grgo Bućan bio je po zanimanju inženjer elektrotehnike. Planinarstvom se počeo baviti 1977. god. Bio je član Hrvatske Gorske službe spašavanja.

Viki Grošelj i Stipe Božić pod Manaslu su se prvi put vratili već godinu dana nakon te tragične 1983. godine, te se u čast poginulim prijateljima preko južne stijene alpskim stilom popeli do vrha
## Reference 
Kategorija:Alpinizam u Hrvatskoj
Kategorija:Alpinističke ekspedicije
Kategorija:1983. u Hrvatskoj
Hrvatska ženska ekspedicija na Cho Oyu 2007.

**Hrvatska ženska ekspedicija na Cho Oyu 2007.** bila je prva ženska himalajska ekspedicija uopšte. Organizovana je u periodu septembar - oktobar 2007. god, sa ciljem prvog uspona hrvatskih alpinistkinja na Cho Oyu (8201 m.), šesti po visini svjetski vrh, odnosno, postizanje hrvatskog ženskog visinskog rekorda. Cho Oyu, što na tibetskome znači *Tirkizna božica*, nalazi se na granici Tibeta, odnosno Kine, i Nepala, na oko 35 kilometara udaljenosti od Mount Everesta prema zapadu. Planina je dobila ovaj naziv po tamno plavoj boji koja se pojavljuje kod zalaska sunca.

Ekspediciju su činili: Darko Berljak, vođa ekspedicije, Ana Marija Bojko (voditeljica uspona), Jana Mijailović,  Darija Bostjančić, Iris Bostjančić, Pavla Kovač, Tihana Boban, Marija Maćešić, Ena Vrbek, Dubravka Županić, Iris Prebeg, Renata Randić, Jelena Dabić, Karolina Vranješ, Jasminka Vincenski, Milena Šijan, Irena Gayatri Horvat, Josipa Levar, Anita Carević i Vedrana Simičević.

Iskusne alpinistice iz raznih dijelova Hrvatske, spremale su se za taj uspon godinu dana. Naporni treninzi uključivali su cjelodnevne brdske ture s po dvadesetak kilograma opreme na leđima, često u uslovima velike hladnoće na visini od oko 4.000 metara, alpinističke uspone po stijenama visokim više stotina metara i gotovo svakodnevno trčanje uzbrdo. Imale su podršku Vlade RH i hrvatskog predsjednika Stjepana Mesića, Hrvatskog olimpijskog odbora, brojnih gradova, kao i županijskih vlasti iz kojih članice ekspedicije dolaze.

Ekspedicija je praćena olujnim nevremenom, pa su mnoge ekipe odustale. Hrvatska ekipa je imala stalnu vezu sa zavodom u Zagrebu i dobivala izvještaj o vremenu. Iskoristile su trenutak u smirivanju vremena i ispenjale vrh. Cilj je ostvarilo pet penjačica: sestre Darija i Iris Bostjančić (Rijeka) i Vedrana Simičević (Rijeka) 02.10.2007, Marija Maćešić (Zagreb) i Jane Mijailović (Zadar) 04.10.2007.
## Reference 
Kategorija:Alpinizam u Hrvatskoj
Kategorija:Alpinističke ekspedicije
Kategorija:2007. u Hrvatskoj
Jugoslavenska ekspedicija na Tian Shan 1987.

**Jugoslavenska ekspedicija na Tian Shan 1987** bila je dio višegodišnje tradicije u posjetama jugoslavenskih alpinista Sovjetskom Savezu. Sve je počelo sa Kavkazom a nastavilo se Pamirom, na kojem se dostižu visine od 7.000 m. Većina jugoslavenskih himalajaca prva iskustva sa visokim planinama sticala je na Kavkazu i Pamiru, pa su se ti pohodi smatrali kao neka vrsta ekspedicijske škole.

Tian Shan je planinski lanac, dug više od 2.400 kilometara, na granici između Kirgistana (nekadašnje Kirgiske SSR u Sovjetskom Savezu) i Kine. Okružen je pustinjom Kazahstan na sjeverozapadu, Takla Mahan na jugu i Gobi na istoku, tako da ni jedna rijeka koja izvire na Tian Shanu ne dopire do mora. Naziv Tian Shan potiče iz kineskog jezika i znači *Nebeske planine*. Dio lanca naziva se Kirgiski hrbat.

Organizacija pohoda povjerena je Planinarskom savezu Hrvatske. Vođa je bio Branko Puzak. Ekspediciju je sačinjavalo 15 alpinista iz: 
# SR Hrvatske (8): Snježana Bilač, Nives Boršić, Davor Butković, Berislav Mokos, Vlado Paušić, Edvard Retelj, Branko Šeparović
# SR Slovenije (3): Drago Frelih, Andrej Gradišnik, Robert Jamnik
# SR Srbije (2): Zoran Bogdanović, Radoslav Milojević
# SR Bosne i Hercegovine (2): Dragan Ilić, Željko Rudan

Ekspedicija je krenula 2. jula avionom iz Beograda do Moskve, a sutradan u Biškek (tadašnji Frunze), glavni grad Kirgistana. Nakon toga autom su se prebacili do stalnog alpinističkog logora Ala Arča i na kraju još tri sata do svog logora odakle su išli na uspone. Povratak je bio 21. jula letom iz Moskve. Cilj je bio alpinistički usponi po stijenama Kirgiskog hrbata sa vrhovima: Semjonov Tjanšanski (4.895 m),  Korona (4.860 m), Slobodna Koreja (4.777,6 m), Ishatelj, Teke Tor i Boks.

## Usponi 
Ekspediciju je pratilo loše vrijeme. Od 14 dana samo je prvi dan bio sa lijepim vremenom. Puno im je pomogla činjenica da je ovdje 1985. godine bila slovenska ekspedicija koja je izdala knjižicu o svom pohodu sa brojnim fotografijama. Ispenjali su ukupno 17 različitih smjerova (39 čovjek-smjerova), od toga 8 prvenstvenih i jednu prvenstvenu varijantu.

Dvije ženske članice, nakon povratka sa uspona na Vrh Semjonov Tjanšanski (4.895 m), na snježnom polju, udarila je lavina, povukla u dubinu 300 metara i izbacila na rub žlijeba, bez posljedica.

## Reference 
Kategorija:Alpinizam u Hrvatskoj
Premijer Ujedinjenog Kraljevstva

**Premijer Ujedinjenog Kraljevstva** je, praktički, politički vođa Ujedinjenog Kraljevstva. Djeluje kao šef britanske vlade i kao drugi premijeri u vestminsterskim sistemima je (zajedno sa svojim kabinetom) *de facto* nosilac izvršne vlasti u Britaniji, koji vrši mnoge izvršne dužnosti nominalnu u rukama suverenena, koje se navode kao "kraljevski prerogativ". Prema običaju, premijer i Kabinet (pod njegovim vodstvom) za svoja djela odgovaraju Parlamentu, čiji su danas, prema običaju, članovi.

Premijer je po službenoj dužnosti i prvi lord trezora i ministar za državnu službu. Zapravo, određene privilegije, poput boravka u ulici 10 Downing Street, daju se premijerima na osnovu njihovog položaja prvog lorda trezora.

Status i izvršne ovlasti britanskog premijera znače da je sadašnji vršitelj te dužnosti dosljedno tretiran kao jedan od najmoćnijih demokratski izabranih lidera na svijetu.

Trenutni premijer jest Keir Starmer, na dužnosti od 5. jula 2024.

## Autoritet, ovlašćenja i ograničenja
Premijer je šef vlade Ujedinjenog Kraljevstva. Kao takav, moderni premijer vodi kabinet (izvršnu vlast). Uz to, premijer vodi bitnu političku stranku i uglavnom zapovijeda većinom u Donjem domu (donjem domu zakonodavnog tijela). Sadašnji nosilac ima značajne zakonodavne i izvršne ovlasti. Prema britanskom sistemu postoji jedinstvo moći, a ne razdvajanje. U Donjem domu, premijer vodi proces donošenja zakona s ciljem donošenja zakonodavnog dnevnog reda njihove političke stranke. U izvršnom svojstvu, premijer imenuje (može i razriješiti) sve ostale članove kabineta i ministre, te koordinira politike i aktivnosti svih vladinih odjela i osoblja državne službe. Premijer takođe djeluje kao javno "lice" i "glas" vlade njenog veličanstva, kako u zemlji, tako i u inostranstvu. Samo po savjetu premijera, Suvereign izvršava mnoga statutarna i prerogativna ovlašćenja, uključujući visoka sudska, politička, službena i crkvena imenovanja Engleske crkve; dodjela peeraegova i nekih viteških viteza, odlikovanja i drugih važnih počasti.

## Također pogledajte
*Spisak premijera Ujedinjenog Kraljevstva

## Literatura

*10 Downing Street. (2004). Official Website. 
*Farnborough, Thomas Erskine, 1st Baron. (1896). *Constitutional History of England since the Accession of George the Third,* 11th ed. London: Longmans, Green and Co. 
*Parliament of the United Kingdom. (2004). Official Website. 
*Principal Ministers of the Crown: 1730-2006

## Reference
## Vanjski linkovi
*

Kategorija:Politika Ujedinjenog Kraljevstva
Ujedinjeno Kraljevstvo
Donji Martinići

**Donji Martinići** (ćir. *Доњи Мартинићи*) su naseljeno mjesto u sastavu općine Danilovgrad, Crna Gora.

## Historija 
Do teritorijalne reorganizacije u Crnoj Gori nalazili su se u sastavu stare općine Danilovgrad.

## Stanovništvo 
Na popisu stanovništva 2011. godine Donji Martinići su imali 387 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Molekulska anatomija

[thumb|180px|Anatomija molekule [hemoglobina i njene trasnformacije alfa-heliks→ beta-list i ← obrnuto]]
[thumb|180px|Molekulska anatomija [glikogena]]
[thumb|180px|Anatomija [lipidni dvosloj|lipidnog dvosloja]]
**Molekulska anatomija** je subspecijalnost mikroskopske anatomije koja se bavi identifikacijom i opisom molekulske strukture ćelija, tkiva, organa i organela u organizmu.

U širem smislu pojma, ova oblast nalazi se u sjecištu interesa više hemijskih, bioloških i fizičkih nauka. To se posebno odnosi na međudisciplinske nauke, kao što su biohemija i biofizika, a bliske su joj i računarska anatomija i bioinformatika.

U objekte proučavanja ove oblasti uključuju se praktično sve molekulske strukture, a osobito makromolekulske sekvence i kompleksi. Od posebnog interesa, u svim ovim područjima je strukturna anatomija nukleinskih kiselina i polipeptidnih lanaca, odnosno bjelančevina, u sferi skladištenja i realizacije genetičkog programa svih živih struktura i funkcija.

## Reference 
## Vanjski linkovi
Kategorija:Anatomija
Kategorija:Biomolekule 
Kategorija:Citologija
Kategorija:Molekularna biologija
Kategorija:Neorganska hemija
Kategorija:Biofizika